ธนารักษ์ปัดฝุ่นคุกทำบ้านให้ขรก.
ธนารักษ์ปิ๊งไอเดียพัฒนาที่ดินคุกอีสาน-ใต้ สร้างที่อยู่อาศัยสำหรับข้าราชการ เล็งนำร่องที่ จ.บุรีรมย์-โคราช-ชุมพร
2 ส.ค. 2553

ธนารักษ์ปิ๊งไอเดียพัฒนาที่ดินคุกอีสาน-ใต้ สร้างที่อยู่อาศัยสำหรับข้าราชการ เล็งนำร่องที่ จ.บุรีรมย์-โคราช-ชุมพร
นายรักษ์  วรกิจโภคาทร   รองกรรมการผู้จัดการ สายพัฒนาธุรกิจและการตลาด บริษัทธนารักษ์พัฒนาสินทรัพย์ จำกัด  (ธพสก.) เปิดเผยว่า ธพส. มีแนวคิดที่จะนำเรือนจำ(คุก) มาพัฒนาเป็นพื้นที่ที่อยู่อาศัยสำหรับข้าราชการ และสร้างประโยชน์ให้คุ้มค่า ซึ่งเบื้องต้นได้จะนำร่องศึกษาเรือนจำที่ตั้งอยู่ในชุมชนเมืองและมีอความแออัดต้องการที่จะขยายหรือย้ายเรือนจำ   โดยเฉพาะเรือนจำในภาคอิสานและใต้ที่มีศักยภาพและเหมาะสม    เช่น บุรีรัมย์  นครราชสีมา และชุมพร โดยจะใช้วิธีการแลกพื้นที่ของเรือนจำกับพื้นที่ของกรมธนารักษ์  ซึ่งคาดว่าจะศึกษาโครงการนี้เสร็จภายในกลางปี 2554   เพราะก่อนหน้านี้ธพส.ได้มีการหารืออย่างไม่เป็นทางการกับกระทรวงยุติธรรมมาตั้งแต่ปี 2549 จะนำมาปัดฝุ่น
ในขณะเดียวกันธพส.จะเริ่มดำเนินพัฒนาพื้นที่บริเวณปากซอยราชครู ถ.พหลโยธิน จำนวน 5 ไร่ จากเดิมที่เป็นที่ตั้งสำนักงานของบรรรษัทบริการสินรัพย์สถาบันการเงิน(บบส.) โดยมีโครงการทำอาคารสำนักงานพื้นที่ใช้สอย 25,000 ตารางเมตร  เพื่อใช้ที่ตั้งของหน่วยงานของราชการ  โดยเปิดให้เอกชนเข้าร่วมลงทุน(พีพีพี)ในอัตราส่วน 70ต่อ 30  ใช้เงินลงทุนประมาณ 1,000-1,500 ล้านบาท  
ทั้งนี้ คาดว่าจะสรุปเสนอโครงการได้ภายในสิ้นปี 2554 และเริ่มดำเนินการก่อสร้างได้ในปี 2555   พร้อมทั้งพัฒนาพื้นที่รสพ.เก่าที่ตั้งอยู่บนถนน.พหลโยธิน ใกล้รพ.เปาโล พื้นที่ 4 ไร่ โดยจะพัฒนเป็นอาคารชุด 8ชั้น  จำนวน 80-100 ยูนิต   ใช้เงินลงทุน 150 ล้านบาท เพื่อเปิดให้ข้าราชเช่าเดือนละ 4,000-5,000บาท 
นอกจากนี้ธพส.ได้มีแผนพัฒนาพื้นที่โซน ซี ในศูนย์ราชการแจ้งวัฒนะ พื้นที่ 150 ไร่   โดยมีแนวคิด 3 แนวทาง คือ 1. การสร้างดรงพยาบาล 2. สร้างศูนย์แสดงศิลปะวัฒนะธรรม   (รอยัล คอนเสริ์ต  ) คล้ายกับศูนย์วัฒนธรรมแห่งประเทศไทย ซึ่งปัจจุบันเริ่มที่คับแคบ และ 3. การจัดสร้างอาคารคอนโดมิเนียมเพื่อเป็นที่อาศัยสำหรับราชการที่ทำงานอยู่ในศูนย์ราชการ โดยทางเลือกนี้มีโอกาสเป็นไปได้มากที่สุด  ซึ่งคาดว่าจะใช้เงินลงทุนประมาณ 10,000-15,000 ล้านบาท โดยจะเปิดให้ภาคเอกชนเข้ามาร่วมลงทุนในสัดส่วน70 : 30 และจะมีการระดมเงินด้วยการออกตราสารหนี้(ซิเคียวริไทเซชั่น) ซึ่งคาดว่าเริ่มดำเนินโครงการได้ในปี 2554
“ขณะนี้ธพส.จะศึกษาเพื่อโดยหาเส้นทางที่จะเข้าศูนย์ราชการ เนื่องจากปัจจุบันการจรจาติดขัด โดยหารือที่จะเวนคืนที่ดินชาวบ้าน เพื่อเพิ่มเส้นทางเข้าศูนย์ราชการ  โดยใช้วิธีการเจรจราแบบปรองดอง   หรือทางเลือกที่สอง ที่จะเจรจราขอผ่านที่ของการเคหะ ซึ่งน่าจะได้ข้อสรุปในเร็วๆนี้ “ นายรักษ์กล่าว 
นายรักษ์กล่าวว่า  ในช่วง 6 เดือนแรกธพส. หลุดเป้าหมายเนื่องจากความมีปัญหาทางการเมือง รวมทั้งพบกว่าข้าราชการที่จองซื้อบ้านจากธสพ. มีปัญหากู้เงินไม่ผ่านเพราะติดเครคิตบูโรประมาณ 10-15 %  ทำให้การโอนไม่เป็นไปตามเป้าหมาย  ล่าสุดธพส.ได้เปิดโครงการใหม่ 4 โครงการคือ โครงการบ้านธนารักษ์ อาคารชุดพักอาศัย จ.นนทบุรีจำนวน 624 หน่วย  โครงการบ้านธนารักษ์ภูเก็ต อาคารชุด  156 หน่วย  โครงการบ้านธนารักษ์ บ้านเดี่ยว 140 หน่วย และบ้านธนารักษ์สุพรรณบุรี บ้านเดี่ยว 40 หน่วย